ПРЕДЛОЖЕНИЯ ЗА ДЕЙНОСТИ НА

НАРОДНО ЧИТАЛИЩЕ „Паисий Хилендарски – 1902“ с. Масларево, общ. Полски Тръмбеш, обл. Велико Търново, мобилен: 0878 659 302, за 2020 година.

**1. КУЛТУРНО – МАСОВА ДЕЙНОСТ**

**ЯНУАРИ**

08,01 – ДЕН НА РОДИЛНАТА ПОМОЩ /БАБИН ДЕН/ - Празнична почерпка с жените от селото и с присъствието на бившата акушерка на село Масларево.

**ФЕВРУАРИ**

14,02 – ТРИФОН ЗАРЕЗАН – Разходка до близките лозови масиви и традиционното “зарязване“ на лозето.

**МАРТ**

01,03 – БАБА МАРТА – Организиране на Мартенска работилница за децата, където ще могат да направят мартенички за посрещане на празникът.

03,03 – ДЕН НА ОСВОБОЖДЕНИЕТО НА БЪЛГАРИЯ ОТ ТУРСКО РОБСТВО – Озвучаване на центърът на село Масларево с подходящи, патриотични песни и представление на сцената на Читалището.

08,03 – МЕЖДУНАРОДЕН ДЕН НА ЖЕНАТА – Празненство – почерпка за жените от селото.

**АПРИЛ**

11,04 – ЛАЗАРОВ ДЕН – Лазаруване с децата в селото.

16,04 – ВЕЛИКДЕНСКА РАБОТИЛНИЦА – Боядисване на Великденски яйца в двора на църквата и поднасянето им пред светите икони

**МАЙ**

24,05 – ДЕН НА СЛАВЯНСКАТА ПИСМЕНОСТ – Представление на сцената на Читалището с участието на самодейци от селото и от околните села.

**ЮНИ**

01,06 – МЕЖДУНАРОДЕН ДЕН НА ДЕТЕТО – Игри и забавления за децата от селото.

**ЮЛИ**

01 – 31, 07 – ОРГАНИЗИРАНЕ НА КЛУБОВЕ ПО ИНТЕРЕСИ

**АВГУСТ**

01 – 31, 08 – ОРГАНИЗИРАНЕ НА КЛУБОВЕ ПО ИНТЕРЕСИ

**СЕПТЕМВРИ**

06,10 – ДЕН НА СЪЕДИНЕНИЕТО НА БЪЛГАРИЯ – Озвучаване на центърът на селото с подходяща музика.

10,09 – ПОСЛЕДНИ ДНИ НА ЛЯТНАТА ВАКАНЦИЯ – Детско тържество

**ОКТОМВРИ**

26,10 – ДИМИТРОВ ДЕН – Празник на село Масларево и на църквата

**НОЕМВРИ**

01,11 – ДЕН НА НАРОДНИТЕ БУДИТЕЛИ – Празненство в салона на Читалището.

**ДЕКЕМВРИ**

20 – 24,12 – КОЛЕДНИ И НОВОГОДИШНИ ПРИГОТОВЛЕНИЯ И ТЪРЖЕСТВА – Забавления за малки и големи с приготовления за предстоящите празници и посрещането на Дядо Коледа и Снежанка.

**2. БИБЛИОТЕЧНА ДЕЙНОСТ**

**ЯНУАРИ**

29,01 – 160 години от рождението на Антон Павлович Чехов – прочит на някой от най – известните му къси разкази.

**ФЕВРУАРИ**

20,02 – 75 години от смъртта на Анелизе Мари Франк, еврейско момиче, преживяло ужасът на Втората световна война, чиито дневник е публикуван под заглавието “Задната къща“ след края на войната. – Тематичен кът посветен на един от най мрачните периоди в съвременната история.

**МАРТ**

16,03 – 80 години от смъртта на Селма Отилиа Лувиса Лагерльоф, първата жена спечелила Нобелова награда за литература. – Прочит на пасажи от световно известният ѝ роман „Чудното пътуване на Нилс Холгерсон през Швеция“.

**АПРИЛ**

21,04 – 110 години от смъртта на Марк Твен – Автор на романите „Приключенията на Том Сойер“ и неговото продължение „Приключенията на Хъкълбери Фин“. – Запознаване на децата от селото със споменатите романи.

**МАЙ**

08,05 – 140 години от смъртта на Гюстав Флобер, автор на романа “Мадам Бовари“ – Прочит на пасажи от произведението с членовете на читателският клуб към библиотеката.

**ЮНИ**

09,06 – 150 години от смъртта на Чарлз Джон Хъфам Дикенс, автор на световноизвестните „Приключенията на Оливър Туист“ и „Големите надежди“ – Запознаване на читателите с творчеството му.

**ЮЛИ**

09.07 – 170 години от рождението на Патриархът на Българската литература Иван Вазов – Тематичен кът и прочит на пасажи от творчеството му с читатели към библиотеката.

**АВГУСТ**

04,08 – 145 години от смъртта на Ханс Кристиан Андерсен. – Запознаване на децата с творчеството му и прочит на някои от произведенията му за деца.

**СЕПТЕМВРИ**

13,09 – 360 години от рождението на Даниъл Дефо, автор на световноизвестният роман „Робинзон Крузо“. – Прочит на пасажи от романа с читатели към библиотеката.

**ОКТОМВРИ**

19,10 – 275 години от смъртта на Джонатан Суифт, автор на романа „Пътешествията на Гъливер“. – Запознаване на младите читатели с творбата.

**НОЕМВРИ**

20,11 – 110 години от смъртта на Лев Николаевич Толстой, обявен за почетен член на Петербургската академия на науките (1900). Автор на световноизвестните произведения „Война и мир“, „Ана Каренина“ и „Възкресение“. – Прочит на избрани пасажи от творбите с членовете на читателският клуб на библиотеката.

**ДЕКЕМВРИ**

22,12 – 140 години от смъртта на Джордж Елиът, един от най значимите романисти на Викторианската епоха – Тематичен кът.

**3. ХУДОЖЕСТВЕНА САМОДЕЙНОСТ.**

Към читалището на село Масларево работят две самодейни групи:

1. Детска вокално – театрална група „СЛЪНЦЕ“
2. Певческа група „ЗОРНИЦА“

Самодейните състави провеждат репетиции и участват в множество фестивали и местни и общински празници.

**4. ДОПЪЛНЕНИЕ.**

Настоятелството на НЧ “Паисий Хилендарски“ с. Масларево работи по осъществяването на следните, необвързани с времева рамка проекти:

1. Целогодишна работа с деца и осигуряването на простор за изява и насърчаване на творческата им мисъл и креативност.

2. Поставяне на спортни съоръжения /Мрежа за волейбол и баскетболно табло/ със съдействието на кметство село Масларево и община Полски Тръмбеш на подходящо за целта място.

3. Работа за приобщаване и запознаване с българската култура на нарастващият брой жители на селото с друга националност.

4. Своевременно и не планирано реагиране на културните нужди и желания на жителите на селото.

 Изготвил:

 /Звезделин Досев/

ОТЧЕТ ЗА ДЕЙНОСТИ 2019 година

НАРОДНО ЧИТАЛИЩЕ „Паисий Хилендарски - 1902“

село Масларево, община Полски Тръмбеш, област Велико Търново

мобилен: 0878 659 302

**1 КУЛТУРНО – МАСОВА ДЕЙНОСТ**

**ЯНУАРИ**

08,01 – БАБИН ДЕН / ДЕНЯ НА РОДИЛНАТА ПОМОЩ беше отбелязан с организирането на празненство в Читалището. Поканена беше бившата акушерка на селото – Мария Павлова, която разказа интересни истории от времето когато е упражнявала акушерската професия. Според традицията, ръцете ѝ бяха измити символично и празненството продължи с музика, веселие и смях.

**ФЕВРУАРИ**

14,02 – ТРИФОН ЗАРЕЗАН / ДЕН НА ЛОЗАРЯ В деня на веселието, гроздето и виното, за желаещите беше организирана разходка до близък лозов масив, където направихме традиционното зарязване на лозето. От лозови пръчки беше изплетен венец и окачен в преддверието на читалището. С подходяща музика и весел смях, празненството продължи дълго и настроението на всички беше приповдигнато. Разказани бяха редица забавни анекдоти свързани з виното и веселието и бяха споделени тънкости в майсторлъка за производството на хубаво, домашно вино.

**МАРТ**

03,03 – НАЦИОНАЛЕН ПРАЗНИК НА БЪЛГАРИЯ – В чест на освобождението на България от турско робство, центърът на селото беше озвучен с подходящи патриотични песни. Българското знаме в сградата на читалището беше окичено с цветя, в знак на почит и благодарност към отдалите живота си за свободата на България.

08,03 – ДЕНЯТ НА ЖЕНАТА – В читалището беше организирана празнична почерпка за жените от селото. Деца изнесоха кратка програма и рецитираха стихотворения и пяха песни за Майката. На Присъстващите жени бяха подарени цветя и празненството премина със смях и добро настроение.

22,03 – ПЪРВА ПРОЛЕТ – Организиран беше излет сред природата. Приповдигнатото настроение на присъстващите не беше помрачено през цялата разходка в околностите на селото.

**АПРИЛ**

28,04 – ВЕЛИК ДЕН – В двора на църквата в селото беше организирано традиционно боядисване на яйца. Около масата с боя и сварените яйца се събраха много деца и им бяха разказани истории, свързани със светлият празник. После шарените яйца бяха поднесени пред иконите в храма.

**МАЙ**

24,05 – ДЕН НА СЛАВЯНСКАТА ПИСМЕНОСТ – В чест на празника беше организирано тържество на което взеха участие Певческа група „Зорница“, деца от училището в село Алеково под ръководството но учителката им госпожа Анета Джингарова и гостуващи самодейци от читалища в околността. В преддверието на читалището беше подредена изложба от ръкоделия на местни майстори.

**ЮНИ**

01,06 ДЕН НА ДЕТЕТО - На площада пред читалището бяха организирани спортни и състезателни игри за децата, които получиха лакомства и подаръци от читалището и кметството на селото. Проведен беше конкурс за най – хубава рисунка с тебешир.

**ЮЛИ**

ОРГАНИЗИРАНЕ НА КЛУБОВЕ ПО ИНТЕРЕСИ – И тази година продължи работата с децата през летните месеци и ангажирането им в креативни, спортни и интелектуални занимания. Шахматният клуб, клубът по краезнание и творческият клуб се радваха на висок интерес и посещаемост от децата. Тенис масата в читалището и разходките, разходките сред природата и игрите в парка бяха една добре физическа активност за изразходване на енергия и поддържане на тонус.

**АВГУСТ**

ОРГАНИЗИРАНЕ НА КЛУБОВЕ ПО ИНТЕРЕСИ – И тази година продължи работата с децата през летните месеци и ангажирането им в креативни, спортни и интелектуални занимания. Шахматният клуб, клубът по краезнание и творческият клуб се радваха на висок интерес и посещаемост от децата. Тенис масата в читалището и разходките, разходките сред природата и игрите в парка бяха една добре физическа активност за изразходване на енергия и поддържане на тонус.

**СЕПРЕМВРИ**

08,09 МЕЖДУНАРОДЕН ДЕН НА ГРАМОТНОСТТА И ПОСЛЕДНИ ДНИ НА ЛЯТНАТА ВАКАНЦИЯ – За децата беше организирано тържество на което имаха възможност да покажат знанията и интелекта си, отговаряйки на остроумни въпроси от разиграната викторина, обхващащи широк спектър от теми. След приключването на тази част от празника, имаха възможност да участват в търсене на съкровище, като решат редица ребуси, всеки от който ги водеше до мястото където е скрита следващата задача.

**ОКТОМВРИ**

26,10 – ДИМИТРОВ ДЕН – По случай празникът на село Масларево и на църквата беше организирано тържество в читалището, на което участваха местни и гостуващи самодейци.

**НОЕМВРИ**

01,11 – ДЕН НА НАРОДНИТЕ БУДИТЕЛИ – Деца от селото рецитираха стихове и пяха песни под ръководството но госпожа Анета Джингарова и госпожа Милена Василева.

**ДЕКЕМВРИ**

20 – 24,12 КОЛЕДНИ И НОВОГОДИШНИ ПРИГОТОВЛЕНИЯ И ТЪРЖЕСТВА – Работилница за новогодишна украса събра децата на селото, които изработваха гирлянди и рисуваха новогодишни украси. После читалището беше украсено у Дядо Коледа и Снежанка посетиха децата с чувал, пълен с подаръци и лакомства. Песни и стихове поддържаха настроението високо в очакване на празниците.

 През годината Народно читалище „Паисий хилендарски - 1902“, самостоятелно или съвместно с кметството на селото и пенсионерски клуб „Златна възраст“ участва в редица фестивали и събори на местно и национално ниво на които беше отличено с грамоти и награди в редица категории. Някои от най – значимите са:

 Ежегодният фестивал в град Полски Тръмбеш – „Дни на плодородието“

 Ежегодният фестивал в село Павел – „Празник на доматите и чушката“

 Тринадесети национален фолклорен фестивал „Богородична стъпка“ в Старозагорски минерални бани.

 Национална фолклорна среща „Китен и приятели“

**2 БИБЛИОТЕЧНА ДЕЙНОСТ**

Библиотечният фонд беше обогатен и разнообразен с ново закупени и дарени книги. Беше организиран „Ден на книгата“ в който децата от селото участваха в колективно четене. Подготвени бяха материали и организирани тематични кътове свързани с бележити дати в литературата, като най – представителните за годината бяха:

26,03 – 60 години от смъртта на Реймънд Чандлър. Беше организиран ден на „Криминалните загадки и мистерии“. Участниците в него, любители на криминалната литература дискутираха любими произведения и автори от този жанр

12,06 – 90 години от рождението на Анелизе Мари Франк, съкратено Ане Франк. Беседа с членовете на литературният клуб към библиотеката върху книгата „Задната къща. Дневникът на Ане Франк“ и как най – мрачният период от съвременната история е повлиял на литературата като цяло.

22 – 07 – 120 години от смъртта на Ърнест Хемингуей – Прочит на прочутата му повест „Старецът и морето“ с членовете на литературният клуб.

01 – 31,08 Месец на Херман Мелвил, написал романа „Моби Дик“. Прочит на произведението с читателите от литературният клуб.

03,12 – 70 години от смъртта на Елин Пелин. Тематичен кръг.

**3. ДОПЪЛНЕНИЕ**

През изминалата 2019 година, Народно читалище „Паисий Хилендарски - 1902“ работи по следните не обвързани с времева рамка задачи:

 Целогодишна работа с деца и осигуряване на простор за изява и насърчаване на творческата им мисъл и креативност.

 Приобщаване на жителите на селото от други националности към Българската култура.

Изграждане на творческа работилница към читалището

 Обособяване и оборудване на подходяща площ за спортни занимания.

съставил: председател:

Звезделин Досев Йовита Дълбокова

**НАРОДНО ЧИТАЛИЩЕ**

**„ПАИСИЙ ХИЛЕНДАРСКИ – 1902“**

**СЕЛО МАСЛАРЕВО**

**УСТАВ**

**ПРИЕТ НА ОБЩО СЪБРАНИЕ НА 20,05,2010 ГОДИНА**

Народно читалище „Паисий Хилендарски – 1902“ е създадено през 1902 година от най – будните жители на село Масларево. Неговите основни цели и задачи са, опазване и разпространяване на духовна култура, развитие на творческите способности, задоволяване културните интереси и потребности на населението, разширяване възможностите за информираности общуване между хората.

Народно читалище „Паисий Хилендарски – 1902“ е инициатор, организатор и изпълнител на многообразна, културна, просветна и информационна дейност.

Днес и в бъдеще, чрез своята художествено – творческа, културно – просветна и информационна дейност, читалището ще участва и влияе за духовното обогатяване на населението, за културното развитие на село Масларево. Ще допринася за осигуряването на по широк достъп до новите информационни технологии, модерни средства за комуникация и глобално общуване.

**ГЛАВА ПЪРВА**

**ОБЩИ ПОЛОЖЕНИЯ**

 Чл.1 Народно читалище „Паисий Хилендарски – 1902“ е самоуправляващо се, независимо и самостоятелно културно – просветно сдружение на населението в района и територията на село Масларево. То е създадено и работи на принципите на демократизма, доброволността и автономията. С дейността си изпълнява и държавно – просветни задачи.

Седалище: с. Масларево, общ. Полски Тръмбеш.

 Чл.2 Читалището е юридическо лице с нестопанска цел в обществена полза. В дейността му могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

Чл.3 Читалището се представлява от Председателя, така и от Секретаря.

Чл.4 Дейностите на читалището се осъществяват във взаимодействие с учебни заведения, детски градини, предприятия, фирми, неправителствени организации, културни организации от селото, района и страната, както и с професионални културни институти, творчески групи и дружества в областта на извършваната от тях културно – просветна, социална и информационна дейност.

Чл.5 Читалището подържа отношение на сътрудничество и комуникация с държавните и обществени органи и организации от различни нива, на които закона възлага определени задължения в областта на културата.

Чл.6 Читалището може да се сдружава с други читалища в общината, региона и страната за постигане на своите цели, за провеждане на съвместни дейности и инициативи при условията и реда на Закона за народните читалища.

**ГЛАВА ВТОРА**

**ЦЕЛИ И ЗАДАЧИ**

 Чл.7 Целите и задачите на Народно читалище „Паисий Хилендарски – 1902“ са да задоволява потребностите на гражданите свързани със:

 1. Развитие и обогатяване на културния живот, социалната и образователна дейност в село Масларево и региона.

 2. Запазване на обичаите и традициите на българския народ.

 3. Развитие на творческите способности, разширяване на знанията на гражданите и приобщаването им към ценностите и постиженията на науката, изкуството и културата.

 4. Създаване на условия за общуване между хората, възпитание и утвърждаване на националното самосъзнание. Изграждане на по добър имидж на село Масларево и жителите му.

 5. Осигуряване на достъп до информация.

 6. Подобряване и обогатяване на материалната база на читалището.

 7. Членуване и създаване на национални и международни партньорства и мрежи.

 8. Осигуряване на финансова устойчивост.

 Чл.8 Читалището осъществява своите цели чрез следните основни дейности.

 1. Уреждане и поддържане на обществена библиотека за свободен достъп в която се събира, съхранява и предоставя за ползване библиотечен фонд, извършва се библиотечно – информационно обслужване и предоставя достъп до автоматизирани мрежи на различни обществени библиотеки.

 2. Създаване и поддържане на електронни информационни мрежи и информационен център за свободен достъп до интернет, предоставяне на компютърни и интернет услуги, социални и информационни услуги.

 3. Младежки дейности.

 4. Развитие и подпомагане на любителското художествено творчество.

 5. Организиране на школи, кръжоци, ателиета, студиа и курсове по изкуства, за изучаване на чужди езици и научно – технически занимания, занимания в помощ на учебната дейност, клубове по интереси за проучвателна и събирателна дейност в областта на фолклора, етнографията, краеведството и други. Организиране на свободното време на учениците в извънучебни и извънучилищни форми на заетост.

 6. Организиране на чествания, празненства, концерти, спектакли, театри и издаване на печатни материали.

 7. Организиране на народни университети, лектории, семинари и обучения.

 8. Организиране на кино и видео показ, на фото, фоно, филмо и видеотеки.

 9. Създаване и съхраняване на музейни колекции, съгласно закона за културното наследство.

 10. Извършване на рекламна дейност.

 11. Извършване на посредническа дейност.

 12. Разработване и реализиране на проектни предложения като бенефициент и/или като партньор към оперативни програми и/или схеми за безвъзмездно финансиране, съфинансиране от Европейски фондове, към донорски организации от Европа, Америка и всички държави по света.

 Чл.9 Читалището може да развива допълнителна стопанска дейност, свързана с предмета на основната му дейност, в съответствие с действащото законодателство, като използва приходите от нея за постигане на определените в Чл.7 цели. Читалището не разпределя печалби.

 Чл10. Читалището няма право да предоставя собствено или ползвано от него имущество възмездно или безвъзмездно за:

 1. Хазартни игри и нощни заведения.

 2. За дейности на нерегистрирани по Закона за вероизповеданията религиозни общности и юридически лица с нестопанска цел на такива общности.

 3. За постоянно ползване от политически партии и организации.

 4. На председателя, секретаря, членовете на настоятелството, проверителната комисия и на членове на техните семейства.

**ГЛАВА ТРЕТА**

**УЧРЕДЯВАНЕ И ЧЛЕНСТВО**

 Чл.11 Народно читалище „Паисий Хилендарски – 1902“ е основано 1902 година и притежава акт номер 180 за публична и общинска собственост върху недвижим имот, находящ се в село Масларево, кв. 48, парцел 8 по плана на село Масларево, предоставени права върху имота с решение номер 920/08.02.2000 г. С решение на Великотърновският окръжен съд е вписано в регистъра на 26.09.1997 г. ф. дело номер 1092.

 Чл.12 Читалището може да открива клонове в града и селата, където няма такива.

 Чл.13 За вписване на читалището в регистъра на Окръжен съд чрез писмено заявление от Настоятелството без такси, по Закона на народните читалища се прилагат:

 1. Протокол от заседанието на Настоятелството за свикване на Общо събрание.

 2. Протокол от Общото събрание и покана за свикването му.

 3. Списък на присъстващите членове на Общото събрание с подписи.

 4. Имената на членовете на Настоятелството и проверителната комисия с адрес, лични данни и подпис /вписан в заявлението/.

 5. Свидетелства за съдимост на членовете на Настоятелството и Проверителната комисия.

 6. Декларации на членовете на Настоятелството и Проверителната комисия, че не са в роднински връзки по права и съребрена линия до четвърто коляно.

 7. Уставът.

 8. Нотариално заверен образец от подписа на лицата /Председател и Секретар/, представляващи читалището и валиден печат на читалището.

 Чл.14 В регистъра на Окръжният съд се вписва:

 1. Наименованието и седалището на читалището.

 2. Уставът.

 3. Имената на членовете на Настоятелството и Проверителната комисия.

 4. Име и длъжност на лицата представляващи читалището.

 5. Настъпилите промени в точка 1 – 4.

 Чл.15 Всяка промяна в обстоятелствата по Чл.15 трябва да бъде заявена в 14 дневен срок от възникването ѝ в регистъра на Окръжният съд.

 Чл.16 Читалищното настоятелство в 7 дневен срок от вписването на читалището в съдебният регистър подава заявление за вписване в публичният регистър към Министерството на културата.

 Чл.17 В публичния регистър на народните читалища към Министерството на културата се вписват:

 1. Наименованието на читалището.

 2. Седалището на читалището.

 3. Клонове на читалището/ако има разкрити/

 4. Името на лицата които представляват читалището.

 5. ЕИК по БУЛСТАТ.

 6. Уставът.

 7. Настъпилите промени в точки 1 – 6.

 Чл.18 Членовете на читалището са индивидуални, колективни и почетни.

 Чл.19 Индивидуалните членове са български граждани. Те биват действителни и спомагателни.

 1. Действителните членове са лица, навършили 18 години, които участват в дейността на читалището, редовно плащат членският си внос и имат право да избират и да бъдат избирани.

 2. Спомагателни членове са лица до 18 години, които участват в дейността на читалището, нямат право да избират и да бъдат избирани, те имат право на съвещателен глас.

 Чл.20 Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат:

 1. Професионални организации

2. Стопански организации

3. Търговски дружества

4. Кооперации и сдружения

5. Културно-просветни и любителски клубове и творчески колективи

6. Учебни заведения

Чл.21 Почетни членове могат да бъдат български и чужди граждани с изключителни заслуги за читалището. Могат да избират и да бъдат избирани в ръководните органи на читалището.

Чл.22 Лицата, които даряват предмети и средства на стойност над 500 лева се вписват в книгата за дарения на читалището и се спазва тяхната дарителска воля. Те могат да избират и да бъдат избирани в ръководните органи на читалището.

Чл.23 Членовете на читалището са длъжни да :

1. Спазват Устава.

2. Плащат определения от Общото събрание членски внос.

3. Пазят и полагат грижи за обогатяване на читалищното имущество.

4. Защитават престижа, доброто име и интересите на читалището.

Чл.24 Читалище „Паисий Хилендарски – 1902“ събира членски внос от своите членове в размер, приет на общото събрание на читалището.

Чл.25 Членовете на читалището имат право да участват в обсъждането на въпроси от дейността му и да получават информация за работата на ръководните органи.

**ГЛАВА ЧЕТВЪРТА**

**ОРГАНИ НА УПРАВЛЕНИЕ**

Чл.26 Органи на самоуправление на читалището са:

1. Общото събрание.

2. Настоятелството

3. Проверителната комисия

Чл.27. Върховен орган на читалището е Общото събрание.

1.Общото събрание се състои от всички членове на читалището, имащи право на глас.

2.Решението на Общото събрание са задължителни за другите органи на читалището.

Чл.28 Редовно Общо събрание на читалището се свиква от Настоятелството най-малко веднъж годишно.

Чл.29 Извънредно общо събрание може да бъде свикано по решение на Настоятелството, по искане на Проверителната комисия или на една трета от членовете на читалището с право на глас. При отказ на Настоятелството да свика извънредно общо събрание, до15 дни от постъпването на искането Проверителната комисия или една трета от членовете на читалището с право на глас могат да свикат извънредно общо събрание от свое име.

Чл.30 Поканата за Общо събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места в населеното място, трябва да бъде залепена покана за Общо събранието.

Чл.31 Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по – малко от една трета от членовете при редовно Общо събрание и не по малко от половината читалищни членове плюс един при извънредно Общо събрание.

Чл.32 Общото събрание има следните правомощия:

1. изменя и допълва устава;

2. избира и освобождава членовете на настоятелството, проверителната комисия и председателя;

3. приема вътрешните актове, необходими за организацията на дейността на читалището;

4. изключва членове на читалището;

5. определя основни насоки на дейността на читалището;

6. взема решение за членуване или за прекратяване на членството в читалищно сдружение;

7. приема бюджета на читалището;

8. приема годишния отчет до 30 март на следващата година;

9. определя размера на членския внос;

10. отменя решения на органи на читалището;

11. взема решения за откриване на клонове на читалището след съгласуване с общината;

12. взема решение за прекратяване на читалището;

13. взема решение за отнасяне до съда на незаконосъобразни действия на ръководството или отделни читалищни членове.

Чл.33 Решенията по Чл.32 т. 1,4,10,11,12 се вземат с мнозинство, най – малко две трети от всички членове. Останалите решения се вземат с мнозинство повече от половината от присъстващите членове.

Чл.34 Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на Закона или Устава.

Чл.35 Искът се предявява в едномесечен срок от узнаване на решението, но не по – късно от датата на вземане на решението.

Чл.36 Прокурорът може да иска от Окръжният съд да отмени решението на Общото събрание, което противоречи на Закона или на Устава, в едномесечен срок от узнаване на решението, но не по – късно от датата на вземане на решението.

Чл.37 Изпълнителен орган на читалището е настоятелството, което се състои най – малко от трима членове, избрани за срок до 3 години. Същите не трябва да имат роднински връзки по права и съребрена линия до четвърта степен.

Чл.38 Правомощия и задължения на Настоятелството.

1. Свиква общото събрание;

2. Осигурява изпълнението на решенията на общото събрание;

3. Подготвя и внася в общото събрание проект за бюджет на читалището и утвърждава щата му;

4. Подготвя и внася в общото събрание отчет за дейността на читалището;

5. Назначава секретаря на читалището и утвърждава длъжностната му характеристика.

6. Настоятелството взема решение с мнозинство повече от половината от членовете си.

7. Настоятелството може да изгражда помощни комисии и работни групи по отделни проблеми и направления от дейността.

8. Настоятелството взема решение за назначаване и освобождаване на работещите в читалището, за тяхното морално стимулиране. Решения за сключване на договори с фирми, учреждения, институции, неправителствени организации и физически лица.

9. Решения за откриване и закриване на колективи за любителско художествено творчество, школи, клубове и други дейности на работа.

10. Настоятелството внася предложения в Общинският съвет и други органи и организации за строителство, обзавеждане на сградите, за закупуване на материали, финансови и кадрови условия за развитие на дейността на читалището.

11. Членовете на Настоятелството могат да получават възнаграждения за дейността си, като такива с решение на Общото събрание, ако това право бъде детайлизирано и ясно бъдат посочени условията за получаване и размера на възнаграждението.

Чл.39 Председателя на читалището е член на Настоятелството и се избира от Общото събрание за срок от 3 години.

Чл.40 Правомощия и задължения на Председателя.

1. Организира дейността на читалището съобразно ЗНЧ, Устава и решенията на Общото събрание;

2. Представлява читалището;

3. Свиква и ръководи заседанията на Настоятелството и председателства Общото събрание;

4. Отчита дейността си пред Настоятелството;

5. Сключва и прекратява трудовите договори със служителите съобразно бюджета на читалището въз основа решение на Настоятелството.

6. Председателя не може да е в роднинска връзка с членовете на Настоятелството и Проверителната комисия по права или съребрена линия до четвърта степен, както и да бъде съпруг/съпруга на Секретаря на читалището.

7. Председателя може да получава възнаграждение за дейността си като такъв с решение на Общото събрание, ако това право бъде детайлизирано и ясно бъдат посочени условията за получаване и размера на възнаграждението.

Чл.41 Правомощия и задължения на Секретаря на читалището.

1. Организира изпълнението на решенията на Настоятелството, включително решенията за изпълнението на бюджета;

2. Организира текущата основна и допълнителна дейност;

3. Отговаря за работата на щатния и хонорувания персонал;

4. Представлява читалището заедно и поотделно с Председателя.

5. Секретарят не може да е в роднински връзки с членовете на Настоятелството и на Проверителната комисия по права и по съребрена линия до четвърта степен, както и да бъде съпруг/съпруга на Председателя на читалището.

Чл.42 Проверителната комисия се състои най – малко от трима членове, избирани за срок до 3 години.

1. Членове на Проверителната комисия не могат да бъдат лица, които са в трудово-правни отношения с читалището или са роднини на членове на Настоятелството, на Председателя или на Секретаря по права линия, съпрузи, братя, сестри и роднини по сватовство от първа степен.

2. Проверителната комисия осъществява контрол върху дейността на Настоятелството, Председателя и Секретаря на читалището по спазване на Закона, Устава и решенията на Общото събрание.

3. При констатирани нарушения Проверителната комисия уведомява Общото събрание на читалището, а при данни за извършено престъпление – и органите на прокуратурата.

4. Проверителната комисия прави годишни и текущи проверки за законосъобразното изразходване на паричните средства, стоково – материални ценности, както и за използване и поддържане на материално – техническата база на читалището.

5. Членовете на Проверителната комисия могат да получават възнаграждение за дейността си като такива с решение на Общото събрание, ако това право бъде детайлизирано и ясно бъдат посочени условията за получаване и размера на възнаграждението.

Чл.43 Не могат да бъдат избирани за членове на Настоятелството и на Проверителната комисия, за Председатели и за Секретари, лица които са осъждани на лишаване от свобода за умишлени престъпления от общ характер.

Чл.44 Членовете на Настоятелството, включително Председателя и Секретаря подават декларация за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището.

**ГЛАВА ПЕТА**

**ИМУЩЕСТВО И ФИНАНСИРАНЕ**

 Чл.45 Имуществото на читалището се състои от право на собственост и от други вещни права, вземания, ценни книжа, други права и задължения.

 Чл.46 Читалището набира средства от следните източници:

 1. Членски внос

 2. Културно – просветна и информационна дейност.

 3. Субсидия от държавния и от общинския бюджет.

 4. Наеми от движимо и недвижимо имущество.

 5. Дарения и завещания.

 6. Други приходи.

 Чл.47 При разпределянето на предвидените по Държавния и Общинския бюджет средства в комисията по разпределянето задължително присъства упълномощен представител на читалището.

 Чл.48 След утвърждаването на определената сума по Държавния и Общинския бюджет, същата се предоставя на читалището за самостоятелно управление.

 Чл.49 При недостиг на средства за ремонт и поддръжка на читалищната сграда и помещения се изискват допълнителни средства от Общинския съвет.

 Чл.50 Читалището не може да отчуждава недвижими вещи и да учредява ипотека върху тях.

 Чл.51 Движими вещи могат да бъдат отчуждавани, залагани, бракувани или заменяни с по – доброкачествени, само по решение на Настоятелството.

 Чл.52 Недвижимо и движимо имущество, собственост на читалището, както и приходите от него не подлежат на принудително изпълнение, освен за вземания, произтичащи от трудови правоотношения.

 Чл.53 Читалищното Настоятелство изготвя годишен отчет за приходите и разходите, които си приемат на Общото събрание. Отчета за изразходваните от бюджета средства се представя в Общината.

 Чл.54 Председателя на читалището, ежегодно в срок до 10 Ноември представя на Кмета на общината предложения за своята дейност през следващата година.

 Чл.55 Предложенията направени от Председателя се внасят от Кмета пред Общинският съвет, който приема годишна програма за развитието на читалищната дейност в общината. Програмата се изпълнява от читалището въз основа на финансово обезпечени договори, сключени с Кмета на общината.

 Чл.56 Председателя на читалището представя ежегодно до 31 Март пред Кмета на Общината и Общинския съвет доклад за съответните читалищни дейности в изпълнението на програмата и за изразходваните от бюджета средства от предходната година. Докладите на читалищата от цялата община се обсъждат на Общински съвет на първото му открито заседание след 31 март с участието на представители на читалището.

**ГЛАВА ШЕСТА**

**ПРЕКРАТЯВАНЕ**

Чл.57 Читалището може да бъде прекратено по решение на Общото събрание, вписано в регистъра на Окръжния съд. То може да бъде прекратено с ликвидация или по решение на Окръжния съд, ако:

 1. Дейността му противоречи на Закона, Устава и добрите нрави.

 2. Имуществото му не се използва според целите и предмета на дейността на читалището.

 3. Налице е трайна невъзможност читалището да развива дейност за период от две години. В този случай Министерството на културата изпраща сигнал до Прокурора за констатирана липса на дейност на читалището.

 4. Не е уредено по законовия ред.

 5. Обявена е несъстоятелност.

 Чл.58 Прекратяването на читалището по решение на Окръжният съд може да бъде постановено по искане на Прокурора, направено самостоятелно или след подаден сигнал от Министерството на културата.

 Чл.59 Прекратяването на читалището по искане на Прокурора се вписва служебно.

**ГЛАВА СЕДМА**

**АДМИНИСТРАТИВНО НАКАЗАТЕЛНИ РАЗПОРЕДБИ**

 Чл.60 Председател и/или Секретар на читалището, който предостави имущество в нарушение се наказва с глоба в размер от 500 до 1000 лева. И с лишаване от право да заема изборна длъжност в читалището за срок от 5 години.

 Чл.61 Председателя на читалището, ако не заяви вписването му в регистъра на читалищата в определеният от Закона за народните читалища срок, се наказва с глоба от 150 до 300 лева.

 Чл.62 Председател на читалището, не представил доклад за изпълнение на читалищната дейност и за изразходваните от бюджета средства в определения срок се наказва с глоба от 150 до 300 лева.

 Чл.63 Нарушенията се установяват с актове на:

 1. Оправомощени от Министъра на културата длъжностни лица – за нарушения по Чл.61.

 2. Кмета на общината или оправомощени от него длъжностни лица – за нарушения по Чл.60 и Чл.62.

 Чл.64 Наказателните постановления се издават от Министъра на културата или от оправомощен от него заместник – министър, съответно от Кмета на общината.

 Чл.65 Създаването на актове, издаването и задължението на наказателни постановления се извършват по реда на Закона за административните нарушения и наказания.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

 §1. Народно читалище „Паисий Хилендарски – 1902“ с. Масларево с адрес на управление с. Масларево, общ. Полски Тръмбеш се регистрира в Окръжен съд Велико Търново по Закона за народните читалища обн. ДВ, бр. 42/05.06.2009г. като предоставя:

 1. Протокол от Общото събрание, свикано след влизането на Закона в сила.

 2. Устав, изменен и допълнен на редовно Общо събрание съгласно §34 от преходните и заключителни разпоредби към ЗНЧ, за изменение и допълнение на Закона за народните читалища/обн. ДВ, бр. 42 от 2009г./

 3. Нотариално заверен образец от подписа на лицата, представляващи читалището и валиден печат на читалището.

 4. Списък на присъстващите членове на Общото събрание. Броят на членовете, присъствали на Общото събрание трябва да съответства на изискванията на чл.8, ал.1 от Закона за народните читалища, ДВ, бр. 42/05,06,2009г. – най – малко 50.

 §2 Народно читалище „Паисий Хилендарски – 1902“ има кръгъл печат с надпис в окръжност: Народно читалище „Паисий Хилендарски“ 1902, с. М-во. В средата на окръжността е разтворена книга.

 §3 Професионални празници на читалището 24 Май – Ден на Славянската писменост и култура и 1 Ноември – Денят на народните будители.

 §4 С този устав се урежда по – нататъшното развитие, управление и цялостна дейност на народно читалище „Паисий Хилендарски 1902“ сл Масларево. Уставът е приет на Общо събрание на читалището на 20.05.2010г. и влиза в сила от датата на регистрацията му във Великотърновският окръжен съд.

ЧЛЕНОВЕ НА НАСТОЯТЕЛСТВОТО И ПРОВЕРИТЕЛНАТА КОМИСИЯ НА

НАРОДНО ЧИТАЛИЩЕ „ПАИСИЙ НИЛЕНДАРСКИ - 1902“

с. Масларево общ. Полски Тръмбеш обл. Велико Търново

НАСТОЯТЕЛСТВО

1. Йовита Ангелова Дълбокова – Председател

2. Звезделин Георгиев Досев

3. Петранка Кирилова Маринова

4. Емилия Милчева Славева

5. Милена Неделчева Василева

ПРОВЕРИТЕЛНА КОМИСИЯ

1. Виолетка Кънчева Йорданова – Председател

2. Милка Минчева Владева

3. Митка Георгиева Кънева